
Polgármesterétől
2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS

Szám: S/4160-…/2016
Előterjesztés elkészítésének időpontja: 2016. augusztus 11.
Előterjesztést készítette: dr. Tóth Krisztina jegyző
Előterjesztést jóváhagyta: -
Előterjesztést véleményezi: PVB
Döntés módja: nyílt szavazás, egyszerű szótöbbség
Melléklet: Beszámoló és szerződéstervezet (ET-hez csatolva)
E L Ő T E R J E S Z T É S

Sülysáp Város Önkormányzata Képviselő-testületének

2016. augusztus 11-én tartandó munkaterv szerinti ülésére

14. napirendhez

Tárgy: Tápió-Hajta Vízgazdálkodási Társulat közfoglalkoztatás támogatásával kapcsolatos kérelme
Tisztelt Képviselő-testület!
A Tápió-Hajta Vízgazdálkodási Társulat hosszabb ideje alkalmaz közfoglalkoztatottakat feladatai ellátásához. A sülysápi vízfolyások karbantartására főként sülysápi lakosokat foglalkoztatnak. A közfoglalkoztatás igen tetemes munkával járó adminisztrációjára ​– ahogyan azt mi is tapasztaljuk az önkormányzatnál – semmilyen támogatás nem jár, ezért közfoglalkoztatottanként 6000 Ft összegű támogatást kér a Társulat.

Sülysáp vonatkozásában 7 főre szól a megállapodásunk, de a támogatási összeg havonta olyan arányban kerül kifizetésre, ahány fő ténylegesen dolgozott.

A folyamatban levő program augusztus 31-ével lejár, a szeptembertől induló 6 hónapos program pedig már átnyúlik a 2017-es évre, ezért kérem a Képviselő-tesület szíves döntését az ügyben.

…/2016. (VIII. 18.) ÖKT határozati javaslat

Sülysáp Város Önkormányzatának Képviselő-testülete 
1./ a 2016.09.01.-2017.02.28. közötti közfoglalkoztatási program idejére 7 fős közfoglalkoztatotti keretlétszámmal 6000 Ft/fő/hó támogatást biztosít a Tápió-Hajta Vízgazdálkodási Társulat (2760 Nagykáta, Perczel Mór u. 26.) részére;
2./ a támogatást időarányosan az önkormányzat 2016. és 2017. évi költségvetése terhére biztosítja;
3./ felkéri és felhatalmazza a polgármestert a szükséges intézkedések megtételére.
Határidő: 2016. augusztus 31.
Felelős: polgármester
Sülysáp, 2016. augusztus 11.

Horinka László s.k.

